Kāpu iela (Jūrmala)
Šis raksts ir par ielu Jūrmalā. Par citām jēdziena Kāpu iela nozīmēm skatīt nozīmju atdalīšanas lapu. Kāpu iela ir iela Jūrmalā, kas savieno Mellužu, Asaru un Vaivaru apkaimes. Kāpu iela sākas krustojumā ar Dārzu ielu un beidzas krustojumā ar Skautu ielu. Kopējais ielas garums ir 3520 metri, tā ir klāta ar asfalta segumu. Kāpu ielā satiksmes kustība noris divās joslās, posmā no Silu ielas līdz Stūrmaņu ielai joslas ir atdalītas. Ielā ir savrupmāju un vasarnīcu apbūve. Dažas no mājām ir iekļautas kultūrvēsturiskajā apbūvē un vēl dažas ievērojamo celtņu sarakstā.